་སྐབས་སུ་ནག་པོའི་འོད་ཟེར་ཡང་མཐོང་བས་འོད་ཟེས་ལྔའོ།།དེ་ནས་རང་བཞིན་ཐིམ་པའི་དུས་སུ་ཐོག་མར་ཟླ་འོད་ཀྱིས་ཁྱབ་པའི་ནམ་མཁའ་ལྟར་མཐོང་ལ།སྣང་བའི་སེམས་མཆེད

པའི་སེམས་བྱུང་ལ་ཐིམ་པ་ན་ཉི་འོད་ཀྱིས་ཁྱབ་པའི་ནམ་མཁའ་བཞིན་དང་།མཆོད་པ་ཉེར་ཐོབ་མ་རིག་པ་ལ་ཐིམ་པའི་ཚེ་སྨག་འཐུག་པོས་ཁྱབ་པའི་ནམ་མཁའ་སྤྲིན་མེད་བཞིན་དུ་སྣང་བ་འབྱུང་ངོ་།།ས་ཆུ་ལ་ཐིམ་པ་སོགས་རྗེས།
མཐུན་པ་ནི་གཞི་དུས་ཀྱི་ཕོ་མོ་སྦྱོར་བ་དང་གཉིད་དུ་འགྲོ་བའི་རུས་དང་བརྒྱལ་བ་ལ་སོགས་པའི་སྐབས་དང་།ལམ་དུས་སུ་ཐོག་མར་དབང་གསུམ་པ་བསྐུར་བ་དང་རྡོར་བཟླས་མན་ཆད་དུའང་འབྱུང་མེད་ཀྱང་།མཚན་ཉིད་པ་ནི་གཞི།།
དུས་ཀྱི་འཆི་བའི་དུས་དང་།ལམ་དུས་སུ་སེམས་དབེན་ནས་བརྩམས་ཏེ་འབྱུང་བ་ཡིན་ནོ།།ས་ཆུ་ལ་ཐིམ་ཞེས་སོགས་ལ་འཇམ་དཔལ་ཞལ་ལུང་ལས།ཕྱིན་ཅི་ལོག་ནི་ལྡོག་འགྱུར་ཏེ།།ཞེས་སོགས་ཀྱིས་ས་ལོག་པ་དང་ཆུ
ལོག་པ་སོགས་ཀྱི་ཐ་སྙད་ཀྱང་མཛད་ལ།དེའི་དོན་རང་གི་ལུས་ཀྱི་སའི་ཁམས་ཀྱིས་རྣམ་ཤེས་ཀྱི་རྟེན་བྱེད་པའི་ནུས་པ་ལོག་ནས་དེས་རྣམ་ཤེས་ཀྱི་རྟེན་བྱེད་པའི་ནུས་པ་ཚུལ་འཕོས་པ་ལ་ས་ཆུ་ལ་ཐིམ་པ་ཞེས་གསུངས་ཏེ།མེ
རླུབ་ལ་ཐིམ་པའི་བར་དུའང་དེ་བཞིན་ནོ།།རྣམ་གཞག་རིམ་པར་ས་ཐིམ་པ་དང་ཆུ་ཐིམ་པ་སོགས་ཀྱི་ཐ་སྙད་ཀྱང་གསུངས་སོ།།ཆུང་ཐིམ་ཞེས་པའི་རླུང་ནི་ལུས་ཀྱི་ཆུང་གང་ཡིན་ལ་མི་བྱེད་ཀྱི་སྣ་བུག་དང་མིག་ལ་སོགས་པའི
སྒོར་རྒྱུ་བའི་རླུང་རང་བཞིན་གྱི་རྟོག་པ་དངོས་སུ་གཡོ་བར་བྱེད་པ་རྣམས་ཀྱིས་རྣམ་ཤེས་ཀྱི་བཞོན་པ་བྱེད་པའི་ནུས་པ་ལོག་ནས་སྣང་བ་གསུམ་གྱི་བཞོན་པའི་རླུང་ཤིན་ཏུ་ཕྲ་བ་ལ་དེའི་ནུས་པ་འཕོས་པས་རླུང་སྣང་བ་ལ་ཐིམ་ཞེས་པ་

དེར་སོང་ཞེས་གསུངས་སོ།།དེ་ལྟར་རྒྱུ་ལོག་པས་འབྲས་བུ་རྣམ་ཤེས་ཀྱི་རྟོག་པ་རྣམས་རེ་ཞིག་ལོག་པ་ནི་རང་བཞིན་ཐིམ་པ་ཡིན་ལ།རང་བཞིན་སྣང་བ་ལ་ཐིམ་པ་ནི།རང་བཞིན་གྱི་རྟོག་པས
ཡུལ་འཛིན་པའི་ནུས་པ་དེར་སོང་བའོ།།སྟོང་པ་བཞི་སྔ་མ་ཕྱི་མ་ལ་ཐིམ་པའང་དེས་ཤེས་པར་བྱའོ།།ལུས་ཀྱི་ས་ལ་སོགས་པ་དང་རྣམ་ཤེས་ཀྱི་རྟེན་དང་བརྟེན་པའི་འབྲེལ་བ་ལྡོག་པ་ནི་སྔོན་གྱི་ལས་ཉོན་གྱིས་འཕོངས
པའི་འབྲེལ་བ་ཡིན་གྱི་རྣམ་སྨིན་གྱི་ལུས་དེ་ལ་སེམས་སྤྱིར་བརྟེན་པ་ཙམ་ནི་མིན་ལ།དེའང་འབྲེལ་པ་རགས་པ་ལྡོག་པ་སེམས་དབེན་ནས་ཡོད་ལ།ཕྲ་བ་འགོག་པ་ནི་འོད་གསལ་གྱི་སྐབས་འདི་ནས་འོང་ངོན།སྔོན
ལས་ཀྱི་སྟོབས་ཀྱིས་འཕངས་པའི་རྟེན་དང་བརྟེན་པའི་འབྲེལ་པ་ཕྲ་བ་བཀག་ཀྱང་།རྣལ་འབྱོར་པ་དེའི་རྣམ་སྨིན་གྱི་ལུས་ལ་སེམས་བརྟེན་པཙམ་མི་འགལ་ལོ།།ཐབས་གང་གིས་ཐིམ་པར་བྱེད་པ་ལ་ཕྱིའི་རྐྱེན་ཕྱག་རྒྱ
དང་ནང་གི་རྐྱེན་རྡོར་བཟླས་དང་སེམས་དབེན་བསྒོམ་པའི་ཐབས་ནི་དེ་དག་གི་སྐབས་སུ་བཤད་ཟིན་ལ།རིམ་པ་འདིར་བཤད་པའི་ཐབས་ནི་འཆད་པར་འགྱུར་རོ།།དེ་ཁོ་ན་ཉིད་གྲུབ་པར་མིག་ལ་སོགས་པའི་དབང་པོ་རྣམས་ཐིམ
པའི་དོན་རང་རང་གི་ཡུལ་ལ་འཇུག་པའི་བྱ་བ་བྱེད་པ་ལོག་པ་མ་བཤདྲ་ཅིང་།རྣམ་གཞག་རིམ་པར་ཡང་དེ་དག་ཐིམ་པ་ན་རང་རང་གི་ཡུལ་ལ་མི་འཇུག་པར་གསུངས་པས་ས་ཆུ་ལ་ཐིམ་པ་སོགས་ཀྱི་དོན་ཡང་སྔར་བཤད་པ་བཞིན་དུ

ཤེས་པར་བྱའོ།།འདིར་སྔ་མ་རྣམས་སྐུ་གསུང་ཐུགས་ཀྱི་རྡོ་རྗེའི་སེམས་དཔའ་གསུམ་ཐིམ་པའི་སྒོ་ནས་རྟགས་དང་རྟགས་ཅན་གྱི་རིམ་པ་སྤྱོད་བསྡུས་དང་མཐུན་པར་འཆད་ཅིང་།དེ་དང་སྒྲོན་གསལ་གཉིས་མི་མཐུན་པར་འདོད་མོད
ཀྱང་མི་མཐུན་པར་མ་མཐོང་ངོ་།།ཕྱི་ནང་གི་དགེ་དང་རྟགས་ཀྱི་རིམ་པའི་སྒོ་ནས་ངེས་པར་བྱས་པའི་འོད་གསལ་དེ་ཉིད་ཀྱི་ཁྱད་པར་སྟོན་པ་ནི།ཐ་མར་འབྱུང་དང་ཞེས་པ་བཞིས་ཐོག་མཐའ་བར་གསུམ་དུ་འབྱུང་མི་འབྱུང
གཉིས་ཀ་གསུངས་ཏེ།ཐོག་མཐའ་བར་གསུམ་ནི་སྣང་བ་གསུམ་ཡིན་ལ།དེ་གསུམ་དག་པས་ན་མི་འབྱུང་བ་དང་ཁྱབ་བྱེད་ཀྱི་དངོས་གནས་འབྱུང་བར་ལཀྐིས་བཤད་དོ།།ཀྱི་ངོར་ལས།ཡང་ན་ཀུན་གྱིས་རྣམ་པར་སྤངས།
ཡང་ན་ཐམས་ཅད་བདག་ཉིད་གནས།།ཞེས་གསུངས་པ་དང་དོན་འདྲ་བས་ལེགས་པ་ཡིན་ནོ།།དབུས་མིན་འབྱུང་ཞེས་པ་ནི་དབུས་སུ་མི་འབྱུང་བའོ།།མཐའ་མེད་འབྱུང་བ་མཐར་མི་འབྱུང་།།ཞེས་པའི་དོན་ཡིན་ཏེ་འགྱུར
ས་བདེའོ།།དེ་ནས་གང་ལ་འགྲོ་བ་དང་ནི་ཞེས་པ་བཞིའི་དང་པོ་གཉིས་ནི་འགྲོ་འོང་ལྡང་འཇུག་ཡིན་ལ།ནིའི་སྒྲས་གནས་པ་བསྟན་ཅིང་དེ་མེད་པར་བསྟན་པས་རྡོར་བཟླས་ལས་ཁྱད་པར་དུ་བྱེད།དེ་བཞིན་དུ་གཉིས་པས་རང
བཞིན་ཟད་པ་དང་སེམས་དབེན་གྱི་ཡེ་ཤེས་འཕེལ་བ་མེད་ཅེས་སེམས་དབེན་དང་།གསུམ་པས་ནི་དངོས་པོ་ཀུན་རྫོབ་པ་དང་དངོས་མེད་སྒྱུ་མ་སྟེ་དེ་གཉིས་བཀག་པས་སྒྱུ་ལུས་ལས་ཁྱད་པར་དུ་བསྟན་ཏོ།།བག་ཆགས་དང

བཅས་པའི་རང་བཞིན་ཐིམ་པས་ངོ་མཚར་བ་དང་།ཞི་བའི་བདག་ཉིད་ཡིན་པས་ངོ་མཚར་མིན་པ་དང་།གནས་པ་ནི་སྐྱེ་བ་དང་མྱུར་འགྲོ་ནི་འཇིག་པ་སྟེ་དེ་དག་མེད་པའོ་ཞེས་ལཀྵི་ས་གསུངས་ཀྱང་།།
གཉིས་ཚན་ལྔ་པོའི་སྤྲོས་པ་ཐམས་ཅད་ཀྱིས་སྟོང་པ་ལ་བྱའོ།།དེ་ནས་གང་ཞིག་ཡོད་དང་ཞེས་པ་བཞི་ལ་རང་བཞིན་རྣམས་མེད་པས་ཡོད་པ་དང་བྲལ།འོད་གསལ་ཆོས་ཉིད་ཀྱི་རང་བཞིན་ཡིན་པས་མེད་པ་དང་བྲལ།འོད
ཀགསལ་ལ་ཀུན་བྱང་མི་དམིགས་པས་བསོད་ནམས་དང་སྡིག་པའི་གཟུགས་མིན་པ་དང་དེ་གཉིས་ཀའི་ངོ་བོར་མེད་པས།བསོད་ནམས་སྡིག་གི་བདག་མིན་ཞེས་འཆད་དོ།།དང་པོ་གཉིས་ཀྱིས་ཡོད་མེད་ཀྱི་སྤྲོས་པའི་ཐ་སྙད
དང་བྲལ་བ་དང་།དེ་ནས་གཉིས་ཀྱིས་ལས་གཉིས་ཀྱི་འབྲས་བུའི་ངོ་བོར་མེད་པ་དང་།དེ་ནས་གཉིས་ཀྱིས་ལས་གཉིས་ཀྱི་བདག་ཉིད་དུ་མེད་པར་བསྟན་ཏེ།འཁོར་བ་རྒྱུ་འབྲས་ཀུན་གྱིས་མ་གོས་པའོ།།གཉིས་པ་ནི།།
དེ་ལྟའི་དེ་ཉིད་ཐོབ་པའི་རྣལ་འབྱོར་པ།།ཞེས་སོགས་ཚིགས་བཅད་གསུམ་གྱིས་འོད་གསུལ་ཐོབ་པའི་རྣལ་འབྱོར་པའི་བསྔགས་པ་སྟོན་ནོ།།གསུམ་པ་ནི།མན་ངག་ཐོབ་པ་ཞེས་གསུངས་ཏེ།སྤྱོད་བསྡུས་ལས།དེ་ལྟར
ཐམས་ཅད་སྟོང་པ་མངོན་དུ་བྱས་ནས་རིམ་པ་འདིས་བསམ་གཏན་རྣམ་པ་གཉིས་ལ་དམིགས་པར་བྱེད་དོ།།ཞེས་གསུངས་པའི་ཚིག་དང་པོའི་དོན་ནི་མན་དག་ཐོབ་པའི་རྗེས་ཐོ་བ་ལ་ཞེས་པའི་དོན་ཡིན་པས་ཐམས་ཅད

སྟོང་པའི་གདམས་ངག་ཐོབ་པ་ལ་དེ་མངོན་དུ་བྱས་ཞེས་བཏགས་པའོ།།སློབ་མས་རྣལ་འབྱོར་རྣམ་པ་གཉིས་བསླབ་པ་ནི་འོད་གསལ་མངོན་དུ་བྱེད་པའི་ཐབས་བསམ་གཏན་གཉིས་ཡིན་པས།འདིར་དབང་གསུམ་པ་བསྐུར
ནས་འོད་གསལ་མངོན་དུ་བྱེད་པར་སྨྲ་བ་ཡིན་ནོ།།རིལ་འཛིན་ནི་མགོ་བོ་ཞེས་པ་བཞིས་སྟོན་ཏེ།ལྟེ་བར་རྩི་བས་བརྒྱད་པའི་འཁོར་ལོའི་དབུས་སུ་གནས་པའི་དབྱངས་དང་པོ་ལས་འབྲོས་པའི་འོད་ཀྱིས་རྐང་པ་ནས་མགོ་བོའི་བར
དུ་བསྲེག་པ་དང་།སླར་ཡང་ལོག་ནས་སྙིང་གའི་བར་དུ་མི་སྣང་བར་བྱས་པ་ལ་ལཀྵཱིས་འཆད་དོ།།མགོ་བོ་ནས་ནི་རྐང་པའི་བར།།ཞེས་པ་ས་ནི་བསྡུ་བར་བྱ་བའི་ལུས་ཀྱི་ཡས་མས་ཀྱི་མཐའ་བསྟན་ལ།ཇི་སྲིད་སྙིང་གར
སྦྱིརྐྱེན་གྱི་བར།།ཞེས་པ་ནི།མགོ་ནས་སྙིང་ག་དང་།རྐང་པ་ནས་སྙིང་གར་སྡུད་པའིཚུལ་གྱིས་ཡང་དག་མཐའ་ལ་འཇུག་པར་བཤད་ན།སའི་དངོས་གཞིར་བཤད་པའི་འཆི་རིམ་དང་མཐུན་ནོ།།རིལ་པོ་དང་རྗེས་གཞིག་
གཉིས་ནི་དུས་ཀྱི་དཔང་དུ་བྱས་པ་ཡིན་པས་དུས་གཅིག་དང་དུས་རིམ་གྱི་སྒོ་ནས་རང་ཙམ་དང་རང་གཞན་གཉིས་ཀ་སྡུད་པའོ།།རྗེས་གཞིག་ནི།མི་རྒྱུ་བ་དང་ཞེས་པ་བཞི་སྟེ།ཐོག་མར་སྣོད་བཅུད་གཞན་འོད་གསལ་དུ་
བསྡུས་པའི་རྗེས་སུ་རང་འོད་གསལ་དུ་འཇུག་པའོ།།འོ་ན་སྤྱོད་བསྡུས་ལས་ཆུ་བོའི་ལྟེང་ཀའི་ཆུ་ལ་ཐིགས་པ་གཅིག་ཐིམ་པ་བཞིན་དུ་རིམ་གྱིས་རྗེས་སུ་གཞིག་པར་གསུངས་པ་ཇི་ལྟར་ཡིན་སྙམ་ན།གང་གཞིག་པར་བྱ
ཀྱ་རྣམམ་་ཀྱ་མམས

བ་དེ་ནང་ནས་ཕྱི་ལ་རིམ་པ་བཞིན་འཇིག་པའི་དོན་ཡིན་པས་སྐྱོན་མེད་དོ།།དབུགས་ཀྱི་རླུང་ནི་ཞེས་སོགས་ཀྱིས་ནི་རི་ལ་འཛིན་གྱི་འཇིག་ཚུལ་སྟོན་ཏེ།སྤྱོད་པསྡུས་ལས་རིལ་འཛིན་གྱི
སྲུ་་ད་ཚུལ་དེ་ལྟར་གསུངས་པའི་ཕྱིར་ཏེ།འདི་ནི་གང་གཞིག་བྱ་དེ་མཐའ་ནས་ནང་དུ་སྡུད་པའི་རིམ་པའོ།།བསམ་གཏན་གཉིས་ཀྱིས་སྡུད་པའི་ཐབས་ནི།ལམྦྷིས་འཁོར་ལོའི་དབུས་ཀྱི་ཨེ་ཡིག་གི་འོད་ཟེར་གྱིས་སྡུད་པར
བཤད་ལ།འཇམ་དཔལ་ཞལ་ལུང་ལས་སྙིང་གའི་ས་བོན་གྱི་འོད་ཀྱིས་སྲུད་པར་བཤད་པ་ལྟར་འདིར་ཡང་བྱའོ།།དེའང་དམ་ཚིག་སེམས་དཔའ་ཡེ་ཤེས་འི་སེམས་དཔའ་ལ་དང་།ཡེ་ཤེས་སེམས་དཔའ་ཏིང་ངེ་འཛིན
སེམས་དཔའ་ལ་སྡུད་ཅིང་དེ་རིམ་གྱིས་འོད་གསམ་དུ་སྡུད་པ་ཡིན་ལ།དེ་ནི་མཐར་སྙིང་ག་རུ་བསྡུས་ནས་འོད་གསལ་དུ་འཇུག་པ་ཡིན་པས་སྙིང་གའི་གན་ལེགས་པར་ཤེས་ན་འདི་འདྲ་བའི་གདམས་པ་རྣམས་ལ
ངེས་པ་རྙེད་པ་ཡིན་ནོ།།གཞུང་གཞན་ནས་རྗེས་གཞིག་གཅིག་པུ་བཤད་ལ།འདིར་ནི་གཉིས་གསུངས་པ་གདམ་ད་ཅན་མིན་པས་གཉིས་ཀ་ལ་སློབ་པའོ།།འདིར་འཆི་རིམ་བཞིན་དུ་སྤྲོས་པ་སྡུད་པའི་ཐབས་དང་པོ་ནི
རྡོ་རྗེའི་བཟླས་པ་ཡིན་ལ།དེ་ནས་ཕྱག་རྒྱ་ལས་ཡེ་ཤེས་གསུམ་མཚོན་པའང་ཕྱིའི་ཐབས་དང་།མཚོན་པའི་ཡེ་ཤེས་ལ་གོམས་པར་བྱེད་པས་ཀྱང་རླུང་དབུ་མར་སྡུད་པས་སྤྲོས་པ་སྡུད་པའི་ཐབས་སོ།།དེ་རྣམས་སྔོན

སུ་འའབྱོངས་པའི་རྒྱུ་མཚན་གྱིས་སྐབས་འདིར་ནི་བསམ་གཏན་གཉིས་ཀྱི་དམིགས་པ་ཉིད་ཀྱིས་ཡང་དང་ཡང་དུ་བསྡུས་པ་གོམས་པར་བྱེད་པའོ།།དེ་ལྟར་གོམས་པ་ལམ་ས་ཆུ་ལ་ཐིམ་པ་སོགས་ཀྱི་རྣགས་རྣམས་འཆར་རོ།།འདག
ལྷན་ཅིག་སྐྱེས་པའི་ཡེ་ཤེས་ལ་བསྔགས་པ་དང་།དེ་ཉིད་ལ་གཙོ་བོར་གོམས་པར་བྱ་དགོས་པའི་ཚུལ་རྣམས་གཞུང་གཞན་ནས་མང་དུ་བཤད་ཀྱང་།ས་ཆུ་ལ་ཐིམ་པ་སོགས་ཀྱི་ཐིམ་རིམ་གྱི་སྒོ་ནས་སྤྲོས་པ་བསྡུས་ཏེ་འོད་གསལ་དུ
འཇུག་པ་དང་།དེའི་སྔ་རོལ་གྱི་རྟགས་འཆར་ཚུལ་དང་།ཕྱིའི་དཔེས་ངེས་པར་བྱ་ཚུལ་དང་།སྣང་བ་གསུམ་དག་དགོས་ལུགས་དང་།དེ་ལྟར་སྡུད་པའི་ཐབས་རྩ་བ་རྡོར་བཟླས་ཀྱི་གནད་རྣམས་རྫོགས་ཤིང་གསལ་བ་དང་།ཐིམ་རིམ
གྱི་སྒོ་ནས་སྟོང་པ་གསུམ་ལ་ཞུགས་པའི་མཐར་སྒྱུ་བའི་སྐུ་སྒྲུབ་ལུགས་དང་།སྟོང་པ་བཞི་པའི་མཐར་ཟུང་འཇུག་གི་སྐུ་སྒྲུབ་ལུགས་ནི།འཕགས་སྐོར་གྱི་གཞུང་ལས་གཞན་དུ་ཆེས་ཆེར་མི་གསལ་བས།ཡུགས་མཆོག་ཏུ་གྱུར་པ་འདི
ཤེས་པ་ལ་རག་ལས་པ་ཡིན་ནོ།།འགྲོ་དང་ཞེས་པ་བཞིས་ནི་བསམ་གཏན་ན་མ་རྣལ་འབྱོར་དེ་ཉིད་འགྲོ་འཆག་སོགས་ཀྱི་སྐབས་སུའང་བྱ་བར་བསྟན་ཏོ།།གཉིས་པ་ནི།རང་བཞིན་བཅས་འོད་དེ་དང་དེ།།ཞེས་པ་བཞིས་ནི་འོད
གསལ་ལས་ལྡུང་ཚུལ་སྒྱུ་ལུས་དང་འདྲ་བར་སེམས་ཅན་གྱི་དོན་དུ་ལྡང་བར་བྱ་བར་བསྟན་ལ།ཇི་ལྟར་ཆུ་གྲུང་ཞེས་པ་བཞིས་ནི་འོད་གསལ་ལས་ལྡང་བའི་དཔེ་བསྟན་ཏོ།།རིགས་ལྔའི་སངས་རྒྱས་ལ་བལྟོས་པ་ཞེས་ཡང་ཞེས་དེ་ལས
ཤེ

ལངས་པའི་སྐུའི་དབྱེ་བ་བསྟན་ཏོ།།འོ་ན་འདི་ཟུང་འཇུག་གི་སྐབས་སུ་བཤད་པར་བྱ་རྒྱུ་མ་ཡིན་ནམ་སྐབས་འདིར་འཆད་པ་ཇི་ལྟར་རིགས་ཤེ་ན།བདེན་མོད་ཀྱང་།འདིར་འོད་གསལ་གྱི་མཉམ་རྗེས་
གཉིས་ཀ་འཆད་པ་ཡིན་ལ།དེ་ལ་འོད་གསལ་ལས་ལྡང་ཚུལ་ཤེས་དགོས་པས་དེའི་ཕྱིར་དུ་བསྟན་ཏོ།།སྤྱོད་བསླུས་ལས་མཉམ་གཞག་གི་འོད་ཀསལ་ཉིད་བཤད་ལ།སྐབས་འདིར་ལྡང་ཚུལ་མ་བཤད་པར་ཟུང་འཇུག
གི་སྐབས་སུ་བཤད་པ་ཡིན་ནོ།།གསུམ་པ་ནི།ཕྱག་རྒྱ་འཆིང་བར་བྱེད་པའམ།།ཞེས་པ་བཞིས་ཕྱག་རྒྱ་འཆིང་ཞིང་སྔགས་ཟློ་བ་དང་།གང་དེ་ལས་གཞན་པའི་ལས་ཚོགས་ཐམས་ཅད་ཀྱང་ཐམས་ཅད་སྟོང་པའི
ཏིང་ངེ་འཛིན་ལ་གནས་ནས་བྱེད་པར་བསྟན་ཏེ།འོད་གསལ་ལས་ལངས་པ་དེས་བྱེད་ཚུལ་ལོ།།ཐམས་ཅད་ཟ་ཞིང་ཀུན་ལ་བལྟ།།ཞེས་པ་བཞིས་ནི་འོད་གསལ་གྱི་ཏིང་ངེ་འཛིན་ལ་གནས་པ་དེས་ཐམས་ཅད་ཟ་བ
སོགས་སུ་བསྟན་ཏོ།།ཐམས་ཅད་བྱེད་པ་ནི་འཇིག་རྟེན་དང་འགལ་མི་འགལ་གྱི་སྤྱོད་པ་ཐམས་ཅད་དོ།།མཚན་མ་ཀུན་ནི་མགོ་རེག་ལ་སོགས་པ་ལ་འཆད་དོ།།ཐམས་ཅད་སྟོང་པའི་ཡེ་ཤེས་ལ་གནས་པ་ཉིད
ཀྱི་དངོས་གྲུབ་ཐམས་ཅད་འགྲུབ་བོ།།འདི་ནི་རྣལ་འབྱོར་མའི་རྒྱུད་ནས་ལྷན་ཅིག་སྐྱེས་པའི་ཡེ་ཤེས་ལ་གནས་པས་དེ་ལྟར་འགྲུབ་པར་གསུངས་པ་དང་དོན་གཅིག་གོ།འཕགས་སྐོར་ལྔའི་གཞུང་རྣམས་སུ་འབར་འཛག

གིས་བསྒྲུབས་པའི་ལྷན་ཅིག་སྐྱེས་པའི་བདེ་བའི་ཕྱོགས་མང་དུ་མ་བཤད་པར་འོད་གསལ་གྱི་ཐ་སྙད་ཀྱིས་བཤད་པ་ལ་ལུགས་འདིར་ནི་གཞུང་གཞན་ནས་བཤད་པ་ལྟར་བདེ་བ་གཙོ་བོར་ལམ་དུ་བྱེད་པ་མ་ཡིན་ནོ་སྙམ་དུ་མི་གཟུང་།
སྟེ།སྔར་བཤད་པ་ལྟང་རླུང་གི་དེ་ཉིད་རྡོར་བཟླས་ཀྱིས་གཏུམ་མོའི་མྱེ་སད་པར་བྱེད་ཅིང་དེ་ལས་བྱང་ཆུབ་ཀྱི་སེམས་ཞུ་བའི་བདེ་བས་ལམ་བགྲོད་པར་རྡོ་རྗེ་ཕྲེང་བ་ལས་གསུངས་པའི་ཕྱིར་དང་།དཔལ་མགོན་པོ་བདེ་བ་ཆེན
ཟོས་ཀྱང་ལྷན་ཅིག་སྐྱེས་པའི་བདེ་སྟོང་དབྱེར་མེད་ཀྱི་ལམ་དེ་ཉིད་མངོན་པར་བྱང་ཆུབ་པའི་ལམ་ཡིན་པ་འདུས་པའི་དོན་དུ་ཤིན་ཏུ་རྒྱས་པར་གསང་བ་གྲུབ་པ་ལས་བཀྲལ་བའི་ཕྱིར་དང་།དེ་ཉིད་ལ་འཕགས་པ་ལྷས་ཀྱང་ཚད
མར་མཛད་པར་སྣང་བའི་ཕྱིར་རོ།།བཞི་པ་ནི།བྱང་ཆུབ་སེམས་ནི་དོན་དམ་ཞེས་བྱ་བ།།སྐལ་བཟང་སློབ་མ་བཟང་པོས་མན་ངག་ཐོབ།།ཐལ་མོ་སྦྱར་ནས་མེ་ཏོག་འཛིན་པ་ཡིས།།ཐ་མ་ལས་ནི་སླར་ཡང་བླང་བར་བྱ།།
དེ་ན་ནས།དངོན་པོ་ཀུན་དང་རྣམ་ཐལ་ཞེས་པ་ནས།སྟོང་པ་ཉིད་ཀྱི་རང་བཞིན་ནོ།།ཞེས་གསུངས་ཏེ་ཕྱི་མ་འདི་འདུས་པའི་ལེའུ་གཉིས་པ་ལས་བྱུང་བའི་བྱང་ཆུབ་ཀྱི་སེམས་སྟོན་པའོ།།འདིའི་དོན་ནི་ལཎྜཱི་སུ་བླ་མས
ཚིགས་བཅན་དེ་བརྗོད་པའི་རྗེས་ཟློས་བྱས་ནས།བྱང་ཆུབ་ཀྱི་སེམས་འདི་ལྟ་བུ་བདག་གིས་གཟུང་བར་བྱའོ།།ཞེས་བརྗོད་ནས།དོན་དམ་པའི་བྱང་ཆུབ་ཀྱི་སེམས་འཛིན་པར་བཤད་ཅིང་།བོད་ཀྱི་བླ་མ་ཁ་ཅིགཚོགས་བཅད

འདི་བླ་མས་བརྗོད་ནས་སློབ་མ་ལ་ཕྱག་རྒྱ་གཏད་པ་ཤེས་རབ་ཀྱི་དབང་དུ་འདོད་དོ།།རང་གི་ལུགས་ནི་སྤྱོད་བསྡུས་དང་བསྟན་ནས་བརྗོད་ཟིན་ཏོ།།གསུམ་པ་ནི།དེ་ནས་རྗེས་སུ་མཐུན་པའི་ཡོན།།
ཞེས་པ་ཚིགས་བཅད་གཉིས་ཀྱིས་ཡོན་དབུལ་བ་བསྟན་ཏེ།སྦྱིན་པ་དང་སྦྱིན་པ་ཆེན་པོ་དང་།ཤིན་ཏུ་ཆེ་བའི་སྦྱིན་པ་གསུམ་མོ།།བཞི་པ་ནི།སློབ་དཔོན་ལས་ནི་དྲིན་ཐོབ་ཅེས་པ་རྐང་པ་བཞི་སྟེ།དང་པོ་གསུམ་གྱིས་དེ
ཁོ་ན་ཉིད་ཀྱི་མན་ངག་བླ་མ་ལས་ཐོབ་པ་དེ་བསྒོམས་པ་དང་།བཞི་པས་དེ་ལྟར་བསྒོམས་པའི་ཕན་ཡོན་བསྟན་ཏོ།།གསུམ་པ་མཇུག་གི་དོན་ནི།མངོན་པར་བྱང་ཆུབ་པའི་རིམ་པ་ཞེས་སོགས་ཀྱིས་བསྟན་ཏོ།།འདི་ནི་གཅོ
ཆེར་བཤད་རྒྱུད་རྡོ་རྗེ་ཕྲེང་བ་ལ་བརྟེན་ནས་མཛད་པའོ།།།།སྭ་སྟེ།རྒྱལ་བསྟན་པད་ཚལ་ཕན་པ་དེའི་དྲི་བསུང་ཅན།།བཤད་སྒྲུབ་འདབ་རྒྱས་རྣམ་གྲོལ་སྦྲང་རྩིའི་བཅུད།།འགྲོ་ཀུན་སྤྱོད
ཕྱིར་སྐུ་འབྲུ་མི་བྱམས་པ་གླིང་།ཆོས་སྡེ་ཆེ་ནས་ཆོས་སྦྱིན་ཆར་འདི་སྤེལ།ས་ལསབངཔ་མ་ལངས་ལ་ལ་ལགསསརྦ་མངྒ་ལཾ།